24/02/2010 | Administración LocalMunicipal
Porto do Son
Convocatoria de subvencións para transporte escolar curso 2009/2010.

EDICTO. A Xunta de Goberno Local do Concello con data 11 de febreiro de 2010 acordou aprobar as seguintes bases reguladoras da convocatoria de subvencións: O Concello de Porto do Son, ten a intención de apoiar, de cara ao curso escolar 2009-2010, aos estudantes que, residindo no Concello, cursen estudos de ensinanza secundaria ou formación profesional, fóra dos límites do mesmo, co fin de facilitarlles o transporte ou desprazamento. Exclúense os estudos superiores (universitarios, doutorados,.) É obxecto das presentes bases regular a concesión, en réxime de concorrencia competitiva, das axudas para transporte escolar para o curso académico 2009-2010. O orzamento máximo para as devanditas axudas é de 700,00 euros retido na partida 313.48100.2.1.- Teñen a condición de beneficiarios os estudantes maiores de idade que cumpran os requisitos que se indican a continuación. No caso de que aqueles sexan menores de idade, terá a condición de beneficiario o pai, nai ou titor do mesmo: - O estudante debe estar empadroado no Concello de Porto do Son durante a totalidade do curso lectivo. - O estudante debe cursar estudos de ensinanza secundaria ou formación profesional, para os que sexa necesario desprazarse fóra do Concello durante a totalidade do curso lectivo - A renda per cápita mensual da unidade familiar non deberá superar a contía de 350,00 euros - Non percibir axuda para o mesmo fin. - Non ter subvencións ou axudas concedidas polo Concello de Porto do Son pendentes de xustificación por parte do solicitante, sempre que tivese finalizado o prazo de xustificación.2.2.- Os beneficiarios terán as seguintes obrigas ante o Concello de Porto do Son: - Cumprir a actividade obxecto da subvención - Someterse ás actividades de control realizadas por parte do Concello para comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co Concello en ditas actuacións. - Estar ao corrente no cumprimento das súas obrigas tributarias e coa Seguridade Social. - Comunicar ante o Concello unha modificación nas circunstancias esixidas para a concesión da axuda. - As restantes previstas na normativa reguladora de subvencións.3.1.- As solicitudes presentaranse no rexistro xeral do Concello ou dalgunha outra forma establecida no artigo 38.4 da lei 30/1992, do 26 de novembro, de réxime xurídico da Administracións Públicas e do procedemento administrativo común, e deberá acompañarse da seguinte documentación: - Modelo normalizado de solicitude da axuda de transporte, que deberá estar asinado polo estudante. No caso de que este sexa menor de idade, deberá asinarse pola nai, pai ou titor legal. - Fotocopia cotexada do DNI do solicitante e do estudante. No caso de que este non teña DNI, presentarase no seu lugar, fotocopia cotexada do libro de familia. - Certificado de empadroamento no Concello de Porto do Son do estudante. - Fotocopia cotexada da declaración da renda da unidade familiar do exercicio 2008, ou no seu defecto, certificado de imputación de rendas expedido pola Axencia Estatal da Administración Tributaria de cada un dos membros da unidade familiar. A unidade familiar é a composta polo matrimonio ou parella convivinte cos fillos menores de idade e maiores a cargo que cursen estudos. Ninguén poderá formar parte de dous unidades familiares ao mesmo tempo - Fotocopia cotexada da matrícula oficial de estudos ou certificado expedido polo centro, acreditativo de que o estudante está matriculado no mesmo, así como dos maiores de idade que queiran incluírse na unidade familiar - Certificado/informe da empresa de autobuses do importe do gasto da viaxe ata o municipio no que se cursan os estudos (excluiranse as viaxes locais nas cidades onde estean os centros educativos), así como o gasto mensual estimado - Declaración responsable do solicitante de non percibir axuda algunha para a mesma finalidade. - Declaración responsable do solicitante de estar ao corrente nas súas obrigas tributarias e coa Seguridade Social. - Copia cotexada do certificado de titularidade bancaria do solicitante ou da páxina da cartilla da conta bancaria que indique o número da mesma - Fotocopia cotexada do libro de familia de todos os membros. - Autorización para solicitar información tributaria 3.2.- O prazo de presentación de solicitudes será de vinte días hábiles, contado dende o día seguinte ao da publicación da presente convocatoria no Boletín Oficial da Provincia, publicación que irá acompañada de bandos no termo municipal para unha mellor difusión e publicidade da mesma.4.1.- A instrución do procedemento corresponderalle a un traballador do Departamento de Servizos Sociais, que deberá avaliar as solicitudes presentadas e requirir as subsanacións que procedan para que as mesmas cumpran os requisitos esixidos nas presentes bases. O prazo de subsanación será de dez días improrrogables; no suposto de que os defectos se consideren non subsanables, o órgano instrutor proporá a inadmisión.4.2.- O procedemento de concesión será o procedemento abreviado ao que se refire o artigo 22 da Lei de Subvencións de Galicia. Así, a proposta de concesión formularase polo órgano instrutor, que deberá: - Facer constar que da información que obra no seu poder se desprende que os beneficiarios propostos cumpren todos os requisitos necesarios para acceder á axuda - Ser motivada, debendo indicar a renda per cápita para cada solicitude, así como o importe da axuda que lle corresponda - Indicar as solicitudes para as que se propón a denegación, así como a causa da mesma O baremo que determina o importe da axuda é o que segue: 4.3.- A renda per cápita calcularase dividindo a renda total da unidade familiar entre o número de membros e entre 12 meses. O importe total da renda calcularase como a suma dos rendementos netos do traballo, do capital mobiliario, inmobiliario, das actividades económicas e do importe da imputación de rendas inmobiliarias. Non se terán en conta as ganancias ou perdas patrimoniais. No caso de presentarse o certificado de imputación de rendas, calcularase pola diferenza entre o total dos rendementos íntegros e os gastos deducibles. O importe anterior dividirase entre 12 meses e o número de membros da unidade familiar, dando lugar á renda per cápita.4.4.- En calquera caso, as axudas presentarán como límite máximo o custe dos gastos de transporte en que teña que incorrer o beneficiario.4.5.- En caso de que o importe resultante das axudas superase o crédito orzamentario aprobado e indicado no número 1 das presentes Bases, reduciranse as subvencións dos beneficiarios do tramo máis elevado de renda per cápita de modo proporcional a cada un deles, reducindo as do tramo inmediatamente inferior e así sucesivamente, se fose necesario. En ningún caso aprobaranse axudas que teñan un importe inferior a 10 euros.5.1.- A Xunta de Goberno Local, en base á proposta do órgano instrutor resolverá sobre a concesión ou denegación das axudas. A resolución conterá a relación dos beneficiarios e os importes das axudas, así como as solicitudes desestimadas coa motivación que proceda.5.2.- A notificación da resolución definitiva realizarase no prazo de 6 meses desde a publicación da convocatoria no BOP. Esta resolución notificarase aos beneficiarios, de acordo co artigo 59 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. A falta de notificación no prazo establecido lexitima aos interesados para entender desestimada por silencio administrativo a solicitude de concesión da subvención. As subvencións concedidas non serán obxecto de publicación, de acordo co artigo 18.3. d) da Lei xeral de subvencións.5.3.- Contra a resolución, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, del 26 de novembro, de Réxime Xurídico das Administracións Públicas e do Procedemento Administrativo Común, potestativamente recurso de reposición, no prazo dun mes contado a partir do seguinte ao da notificación da presente resolución, ou directamente recurso contencioso administrativo ante ao Xulgado do Contencioso-administrativo, no prazo de dous meses contados dende o seguinte ao da notificación do acordo. Todo iso sen prexuízo de que poida interpoñer calquera outro que estime conveniente en defensa dos seus intereses.6.1.- O pagamento da axuda realizarase con posterioridade á aprobación da conta xustificativa pola Xunta de Goberno Local. O prazo para dita xustificación rematará o 31 de outubro de 2010.6.2.- A conta xustificativa será simplificada e estará composta de: - Modelo normalizado de presentación de conta xustificativa - Certificado do centro educativo de que o estudante estivo matriculado no mesmo durante a totalidade do curso lectivo. Non serán admitidos certificados emitidos con anterioridade á finalización do curso lectivo. - Declaración xurada do beneficiario do número de viaxes realizados, así como o gasto total realizado, de acordo co prezo do billete, que deberá coincidir co indicado na solicitude. En caso de que non coincida deberá acreditarse documentalmente a devandita diferenza.6.3.- A falta de xustificación ou xustificación insuficiente dará lugar á perda do dereito da subvención por parte do beneficiario, polo que procederá a tramitación da anulación ou, no seu caso, do reintegro da axuda por parte do órgano concedente.7.1.- Procederá o reintegro e/ou anulación da axuda nos seguintes supostos: - Falta de xustificación ou xustificación insuficiente - Variación nas circunstancias que motivaron a concesión da axuda - Demais supostos previstos no artigo 37 da Lei Xeral de Subvencións 7.2.- O reintegro estará suxeito ás disposicións previstas ao respecto nos artigos 36 e seguintes da Lei Xeral de Subvencións. As presentes axudas estarán suxeitas, ademais das presentes bases, á Lei 38/2003, de 17 de novembro, xeral de subvencións (LXS), Lei 9/2007, de 13 de xuño, de subvencións de Galicia, Real Decreto 887/2006, de 21 de xullo, polo que se desenvolve a LXS, normativa municipal específica e normativa administrativa que sexa de aplicación. O que se fai público para os efectos do comezo do prazo de presentación de solicitudes. Porto do Son, 17 de febreiro de 2010. O Alcalde. Asd. Blas Daniel Hofbauer Bozhilov.